NaiveNeuron/SloPal huggingface dataset:
Suja, Miroslav, poslanec NR SR (2021-01-14):
Ďakujem za slovo, pán predsedajúci. Pán poslanec Dostál, budem vás citovať, povedzte, k niektorým veciam sa aj problematické sa dostať. To hovoríte vy ako vládny poslanec. Ale čo máme my hovoriť ako opoziční poslanci? Keď vy ako vládny poslanec máte problém sa dostať k niektorým veciam. Ja si neviem ani predstaviť, to je tá zmena, čo ste sľubovali ako vládna koalícia? Ako by ste vy reagovali, keby ste bol opozičný poslanec? Skúste normálne, férovo povedať, ako by ste vy reagoval, keby ste bol na našom mieste, keď vy ako vládny máte problém sa k niektorým veciam dostať. A vy hovoríte, že viacerí odborníci k tomu nevedeli, nedokázali to pochopiť. Ale tomu zase nerozumiem ja. Však včera jasne podpredseda vlády Holý povedal, že to nie je atómová fyzika, že na to stačí pár minút. Tak potom nerozumiem, prečo sme tu dneska, keď stačí pár minút. A toto všetko divadlo okolo toho a to sčitovanie hlasov a všetko, keď to je také ľahké pochopiť. Toto je tá zmena, kolegovia?
Kollár, Boris, predseda NR SR (2023-02-07):
Budeme pokračovať až... Iba dve a bude do 12.15 h. O štrnástej pokračujeme. (Prerušenie rokovania o 12.05 hodine.) (Pokračovanie rokovania o 14.00 hodine.)
Mičovský, Ján, poslanec NR SR (2014-06-05):
Ďakujem za slovo, vážený pán predseda. Keby som mal právo hodnotiť diskusiu, čo teda nemám, povedal by som, že ma prekvapuje, ale takže nepoviem radšej nič. A poviem to, že čo sa týka hodnotenia samotným pánom poslancom Chrenom, že svoje vystúpenie považoval za dlhé, ja by som mu dal úplne iný prívlastok a by som mu dal prívlastok dobré. Dokonca veľmi dobré. Vôbec nie je dôležité, že kto to hovorí, ale čo vlastne povedal. A pre mňa ako človeka, ktorý sa tejto problematike nevenuje, bolo toto veľmi veľkým osviežením a takým priblížením problematiky veľmi presným. A oceňujem, že si dal tú námahu takýto exkurz urobiť. Pre mňa to bolo presvedčivé. A veľmi mu chcem poďakovať aj za to, že poukázal práve na ten spôsob, ktorý nám tu tak často chýba, na spôsob, ako sa majú riešiť zákony, zákony pre ľudí. Poukázal na tých robotníkov zákonnosti, ktorí sedia tam kdesi hore, a ocenil ich. Poukázal na to, že tá spolupráca s ministerstvom bola v tomto prípade dobrá a že taká by asi mala byť pri všetkých našich úmysloch. Takže, pán poslanec Chren, aj keď nie som odborník na tieto veci, ale som budúci dôchodca, keď dožijem, páčilo sa mi vaše vystúpenie a myslím si, že by sme mu mohli dať ešte jeden prívlastok: vzorové. Ďakujem.
Kiššová, Jana, poslankyňa NR SR (2015-03-18):
Ďakujem pekne za slovo. Vážený pán predsedajúci, vážené dámy, vážení páni, dovoľte, aby som v zmysle § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu zákona. Predmetný návrh zákona návrh spĺňa po formálnoprávnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokoval ústavnoprávny výbor, výbor pre hospodárske záležitosti a výbor pre obranu a bezpečnosť, ako gestorský výbor navrhol ústavnoprávny výbor s tým, aby výbory prerokovali návrh zákona do 30. apríla 2015 a gestorský výbor do 4. mája 2015. Zo znenia uvedeného návrhu zákona je zrejmý účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Fecko, Martin, poslanec NR SR (2010-12-15):
Ďakujem pekne. Páni kolegovia, ja iba jednu vec, teraz som si pozrel, že máte tam účinnosť zákona 1. marca 2010. Takže myslím, že je to asi preklep, takže chcem upozorniť na to, že je tam asi chyba. Ďakujem.
Dolinková, Zuzana, ministerka zdravotníctva SR (2024-02-01):
Vážená pani poslankyňa, ministerstvo zdravotníctva aktuálne ešte finalizuje analytické práce na podkladoch pre ďalšie rozhodovanie, na ktorých pracujeme už dlhšie. Tvorí sa aj dopytový a kapacitný model potrieb nemocničnej starostlivosti v Bratislavskom samosprávnom kraji, ako aj prehľad alternatív na vyhodno... vyhovenie týmto potrebám, aby nová univerzitná nemocnica bola modernou nemocnicou nielen v deň jej otvorenia, ale aj na roky dopredu. Je nevyhnutné postaviť rozhodovanie o tak vážnej veci na kvalitnom argumentáriu. Problematika koncovej Univerzitnej nemocnice v Bratislave zodpovedajúca štandardom špičkovej medicíny 21. storočia je pre ministerstvo zdravotníctva kľúčová. Slovensku, ako aj Univerzitnej nemocnice Bratislava je nevyhnutné poskytnúť realistickú víziu svetlej budúcnosti a tú je potrebné postaviť na objektívnych dátach a argumentoch, tak ako aj v programovom vyhlásení vlády sa vláda zaväzuje, že bude riadiť rezort odborne, transparentne a prísne nediskriminačne. Pacient bude stredom celého snaženia sa o zlepšovanie zdravotníctva. Taktiež v programovom vyhlásení vlády sa píše, že bude vypracovaná národná zdravotnícka stratégia a zverejnený zoznam projektov, ktoré sa budú realizovať počas najbližších štyroch rokov. Nakoľko časový horizont niektorých opatrení presahuje volebné obdobie, bude sa hľadať široký odborný, ale aj politický konsenzus, aby sa zabezpečila kontinuita projektov aj po roku 2027. Aj konkrétne k novej univerzitnej nemocnici v Bratislave medzi krátkodobé priority vlády patrí prijatie rozhodnutia o novej národnej univerzitnej nemocnici a v súvislosti, a to aj v súvislosti so vzdelávaním novej generácie zdravotníkov, pretože je potrebné zabezpečiť moderné a inovatívne priestory nielen na liečbu pacientov, ale aj na vzdelávanie medikov, sestier a ďalších zdravotníckych pracovníkov. Po zohľadnení všetkých odborných pripomienok, auditu lôžkového fondu a personálnych zdrojov vykonáme potrebné kroky, aby vláda mohla v čo najkratšom čase rozhodnúť o finálnej podobe novej národnej univerzitnej nemocnice v Bratislave. Na naplnenie týchto cieľov, ktoré sme si stanovili v programovom vyhlásení vlády, majú pomôcť aj viaceré analýzy, ktorými ministerstvo zdravotníctva disponuje a ktorých výsledky budeme komunikovať v blízkej dobe. Ďakujem pekne.
Laššáková, Jana, podpredsedníčka NR SR (2015-05-19):
Pán poslanec Galko, nech sa páči.
Sólymos, László, podpredseda vlády a minister životného prostredia SR (2019-04-02):
Ďakujem pekne. Vážená pani predsedajúca, vážená Národná rada, vládny návrh zákona o prevencii a manažmente introdukcie a šírenia inváznych nepôvodných druhov a o zmene a doplnení niektorých zákonov bol predložený do legislatívneho procesu z dôvodu potreby implementácie nariadenia Európskeho parlamentu a Rady č. 1143/2014 z 22. októbra 2014, o prevencii a manažmente introdukcie a šírení inváznych nepôvodných druhov, ako aj z dôvodu riešenia formálneho oznámenia, č. 2018/23/22, ktorým Európska komisia začala konanie o porušení zakladajúcich zmlúv Európskej únie, vedené podľa čl. 258 zmluvy o fungovaní Európskej únie. Hrozba pre biodiverzitu a súvisiace ekosystémové služby, ktoré predstavujú invázne nepôvodné druhy, má rozličné formy, vrátane vážnych vplyvov na pôvodné druhy a štruktúru a fungovanie ekosystémov, a to najmä zmenu biotopov predátorským správaním, konkurenciou, prenosom chorôb, nahradením pôvodných druhov vo významnej časti v oblasti výskytu a genetickými vplyvmi prostredníctvom hybridizácie. Okrem toho môžu mať invázne nepôvodné druhy významný nepriaznivý vplyv aj na ľudské zdravie a hospodárstvo. Vo všeobecnosti je prevencia z environmentálneho hľadiska žiadajúcejšia a nákladovo efektívnejšia, ako následná reakcia. Aj z tohto dôvodu sa návrh zákona a s ním súvisiace nariadenie Európskej únie zameriava na zabránenie úmyselnej, ale i neúmyselnej introdukcie aj takých potencionálnych inváznych druhov, ktorých výskyt nebol v Európskej únii dosiaľ zaznamenaný, alebo takých druhov, ktoré sa v členských štátoch Európskej únie nachádzajú v skorom štádiu invázie. Návrh zákona je v súlade s nariadením Európskeho parlamentu a Rady a ustanovuje pravidlá na prevenciu, minimalizáciu a zmiernenie nepriaznivého vplyvu introdukcie a šírenie inváznych nepôvodných druhov na biodiverzitu a súvisiace ekosystémové služby, ako aj ľudské zdravie, bezpečnosť a hospodárstvo. Vážené pani poslankyne, vážení pani poslanci, verím, že predložený návrh zákona schválite do druhého čítania. Ďakujem pekne.
Madej, Róbert, poslanec NR SR (2015-12-15):
Ďakujem veľmi pekne. Ja by som chcel využiť možnosť rokovať s vami aj po odbornej stránke a diskutovať aj počas prerušenia rokovania Národnej rady a vysvetliť si vzájomne po odbornej stránke. Chcel by som potvrdiť svoje presvedčenie, že zákon bol schválený naozaj dobre a je veľmi účinným nástrojom, je veľmi účinným nástrojom v boji proti úžere. Dámy a páni, ja by som vám chcel touto cestou naozaj úprimne a veľmi pekne poďakovať, lebo každá z vašich faktických poznámok naznačila, že ste ochotní podporiť boj proti úžere, pomôcť ľuďom a zahlasovať za opätovné schválenie tohto zákona, a ja mám obrovskú nádej, že bude schválený veľkou väčšinou hlasov tohto parlamentu, aby sme na Slovensku ukázali, že to s bojom proti úžere a nekalým úžerníckym praktikám myslíme vážne. Ešte raz vám veľmi pekne ďakujem a teším sa na odbornú diskusiu.
Jurinová, Erika, podpredsedníčka NR SR (2014-11-09):
Ďakujem pekne za slovo. No, pán minister, mám pocit, že ste mali úlohu jasnú vy, ako aj ostatní ministri, ktorí obhajujú pána premiéra. Čísla ste nám predstavili naozaj ako ukážkové. Rada by som ešte vedela, ak by nebolo obdobie dvojročného vládnutia vlády Ivety Radičovej, či by ste takýto trend v týchto krásnych číslach mali, pretože vaša predchádzajúca vláda bola naozaj nastavená presne opačným spôsobom, mala som skôr pocit, priviesť Slovensko do záhuby. Takže ten trend, v ktorom teraz pokračujete pri šetrení, je vlastne len vďaka predchádzajúcej vláde Ivety Radičovej. Na jednej strane opatrenia, ktoré robíte, chápem, že sú dôležité, a je dobré, že pokračujete v tomto trende, na druhej strane spôsob, akým to robíte, to musíte uznať, nemôžeme prijať, hlavne z toho dôvodu, že o tom, čo vy vravíte, že nepostihujú najchudobnejšie vrstvy obyvateľstva, som presvedčená, že ich postihujú, naozaj postihujú aj tých, ktorí sa snažia samoživiť, bohužiaľ. A čo je veľmi dôležité. Máme sa tu baviť o korupcii. Hovoríme, že je to veľký systémový problém, že je tu chobotnica, ktorá nejakým spôsobom tým, že odstrihnete dva článočky tejto veľkej chobotnice, tak s tým neprestane ani to neskončí. Toto je veľmi dôležité. Piešťany sú tu jeden prípad, pričom máme okrem toho Trenčín a Martin, čo vyzerá veľmi podobne. Predpokladám, že je to presne tá istá situácia, ako aj pri Piešťanoch. Minulý týždeň sme odvolávali pána ministra Richtera kvôli kauze EU Star. To je takisto jedna pekná korupčná chobotnica. A verím že takýchto chobotníc je tu naozaj veľa. A je mi ľúto, že s týmto vy nechcete nič robiť.
Laurenčík, Milan, podpredseda NR SR (2021-11-09):
Pani poslankyňa.
Tomáš, Erik, poslanec NR SR (2019-09-17):
Teraz budeme hlasovať o pozmeňujúcich a doplňujúcich návrhoch zo spoločnej správy, a to spoločne o bodoch 1 až 6, 8, 12 až 16 s odporúčaním gestorského výboru schváliť.
Grendel, Gábor, podpredseda NR SR (2020-03-24):
S reakciou na faktické pán poslanec Taraba.
Ďuriš Nicholsonová, Lucia, podpredsedníčka NR SR (2017-04-07):
Pán poslanec Poliačik.
P. Hrušovský, podpredseda NR SR: (2002-01-30):
(Hlasovanie.) Prítomných 99, za 95, zdržali sa 2, nehlasovali 2. Návrh sme schválili. Pristúpime k tretiemu čítaniu o návrhu Výboru Národnej rady Slovenskej republiky pre pôdohospodárstvo na vydanie zákona, ktorým sa mení a dopĺňa zákon č. 239/2001 Z. z. o spotrebnej dani z minerálnych olejov. Otváram rozpravu o tomto bode programu. Pýtam sa pánov poslancov, či sa chce v zmysle príslušných ustanovení zákona o rokovacom poriadku prihlásiť v treťom čítaní niekto do rozpravy. Nie je to tak, preto vyhlasujem rozpravu o tomto bode programu za skončenú a poprosím pána spoločného spravodajcu, aby predniesol návrh na záverečné hlasovanie.
Sulík, Richard, predseda NR SR (2011-03-30):
Pani poslankyňa Laššáková.
Fecko, Martin, poslanec NR SR (2014-09-24):
Ďakujem pekne. Pán predseda, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
E. Vestenický, poslanec: (2007-07-03):
Som toho názoru, že zákon je múdro koncipovaný, veľmi prezieravo s jasnou tendenciou zaviesť poriadok do vzniknutého stavu. Potrebuje ale na realizáciu odpovedajúci priestor. Výsledok, som presvedčený, bude k úžitku vzdelanosti, k úžitku študentov, pedagógov, národa a bude k úžitku aj štátu. Toto je cesta, ktorou sa naše vysoké školy stanú naozaj konkurencieschopné v každom prospechu, v každom smere a v takej spoločnosti, ktorej prospech je regulovaný daným prostredím. Keďže mi uteká čas, tak by som mal ešte jednu výzvu, pán minister, ale v tejto súvislosti na vás. Pán minister, Boh vás uvaruj, dať si poradiť, alebo sa dať vyviesť z rovnováhy niekým, ľuďmi, ktorí nedokázali, nevedeli poradiť sami sebe. Ďakujem. (Potlesk.)
Grendel, Gábor, podpredseda NR SR (2022-02-02):
Spravodajkyňou k tomuto bodu je pani poslankyňa Mária Šofranko, nech sa páči, pani poslankyňa, máte slovo.
B. Bugár, podpredseda NR SR: (2004-06-29):
A. Blajsko, poslanec: Aby sa hlasovalo v pléne o mojom návrhu.
Baláž, Radovan, poslanec NR SR (2019-06-18):
Keďže sme odhlasovali body zo spoločnej správy, dajte, prosím, hlasovať o tom, že predmetný návrh zákona prerokujeme v treťom čítaní ihneď.
J. Počiatek, minister financií SR: (2009-09-08):
Hlavným dôvodom, ktorý viedol k vypracovaniu predkladaného vládneho návrhu zákona, je opäť transpozícia smernice Rady 2008/118/ES o všeobecnom systéme spotrebných daní do vnútroštátnej legislatívy. Cieľom tejto smernice, ako aj predkladaného vládneho návrhu zákona je zníženie administratívnej záťaže podnikateľskej sféry a správcov dane, odbúranie papierových sprievodných dokumentov a minimalizácia daňových únikov pri preprave tovaru podliehajúceho spotrebnej dani. Vládny návrh zákona zavádza elektronický systém kontroly prepravy tabakových výrobkov v pozastavení dane na daňovom území alebo na území Únie. S uvedenými zmenami následne súvisí aj zavedenie elektronickej komunikácie podnikateľov so správcom dane pri preprave tabakových výrobkov v pozastavení dane. Vládny návrh zákona ďalej upravuje náhradný postup pre podnikateľov v prípade možnej nefunkčnosti elektronického systému kontroly prepravy tovaru a zavádza inštitút registrovaného odosielateľa. Prijatie navrhovaného zákona predpokladá pozitívny vplyv na podnikateľské prostredie, pokiaľ ide najmä o odbúranie papierovej formy sprievodných dokumentov k tovaru, ako aj zefektívnenie komunikácie so správcom dane. Ďakujem za slovo, skončil som.
Zmajkovičová, Renáta, podpredsedníčka NR SR (2012-12-14):
S reakciou na faktické poznámky pán poslanec Mikuš.
Lipšic, Daniel, poslanec NR SR (2016-06-21):
Ďakujem, pán predsedajúci, dajte hlasovať o uznesení Národnej rady k Správe o činnosti Slovenskej informačnej služby za rok 2015. Národná rada Slovenskej republiky berie na vedomie Správu o činnosti Slovenskej informačnej služby v roku 2015.
Ďuriš Nicholsonová, Lucia, podpredsedníčka NR SR (2019-02-06):
V rozprave teraz vystúpi pani poslankyňa Milanová.
P. Paška, predseda NR SR: (2010-02-09):
(Hlasovanie.) 139 prítomných, 112 za, 26 sa zdržalo, 1 nehlasoval. Návrh sme schválili. Pani poslankyňa Košútová uvedie aj hlasovanie o návrhu uznesenia k návrhu na vyslovenie súhlasu Národnej rady s pristúpením Slovenskej republiky k Medzinárodnej zmluve o rastlinných genetických zdrojoch. Je to tlač 1399.
Laurenčík, Milan, podpredseda NR SR (2020-11-04):
Ďakujem. Pred tým, ako otvorím rozpravu, vás poprosím, aby ste zaujal miesto pre spravodajcu. A ja teda otváram všeobecnú rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Končím možnosť prihlásiť sa do rozpravy. Do rozpravy sa prihlásil pán... (Reakcia z pléna.) Pani poslankyňa, do rozpravy? (Reakcia z pléna.) Hej či áno? (Reakcie z pléna.) Dobre. Poradie bude opačné, prvý sa prihlásil pán poslanec Viskupič a potom pani poslankyňa Romana Tabák. Nech sa páči. Pani poslankyňa, už tretíkrát ste stlačila tlačítko. Takže, pán poslanec Viskupič, máte slovo.
J. Laššáková, poslankyňa: (2002-10-15):
I. Presperín, doterajší podpredseda NR SR: Róbert Madej.
Žitňanská, Lucia, ministerka spravodlivosti SR (2011-03-22):
To som rada, že ideme po podstate problému. (Reakcie z pléna. Prerušenie vystúpenia predsedajúcim.)
Blaha, Ľuboš, poslanec NR SR (2012-09-27):
Ďakujem pekne. Pán kolega, ja sa neangažujem v komunálnej politike, ale som Bratislavčan, mám Bratislavu rád a zaujíma ma teda, akým spôsobom bude v budúcnosti spravovaná a mám pocit, že toto je veľmi praktický a pragmatický návrh, ktorý vôbec nie je o Ftáčnikovi, ani o nikom osobne, ale má v Bratislave pomôcť a štandardizovať situáciu, pretože na Slovensku prakticky všetky mestá fungujú takto, ako predpokladá tento návrh. A vy by ste tu chceli pre Bratislavu nejakú špeciálnu výnimku, ja chápem, že ide o nejaké asi vaše partikulárne záujmy, ste poslancom mestského zastupiteľstva, mimochodom, počul som, že dnes práve zasadá mestské zastupiteľstvo, takže ak si chcete svoje partikulárne politické a ideologické záujmy riešiť, tak to skúste tam, a nie tu. Ďakujem.
Kotleba, Marek, poslanec NR SR (2021-05-27):
Martin, ďakujem ti. Vecne si to povedal, odborne. Naozaj bolo vidno, že je to veľmi dobre spracované. A naozaj tie dopady tých nezamestnaných budú ešte len podľa mňa budúci rok, pretože tie prevádzky, ktoré ukončili svoju činnosť v tomto alebo teda v minulom roku, tak naozaj sa už neotvorili a tí ľudia nemajú kde pracovať. Čiže tie dopady nezamestnanosti budú ešte omnoho väčšie. Dá sa rozumieť tomu, že ten deficit teraz bude vyšší, ale ja som veľmi zvedavý, že ako sa to bude znižovať v budúcich rokoch a či naozaj to zadlženie Slovenska bude postupne klesať, alebo sa bude len navyšovať. Ďakujem.
Mikolaj, Ján, poslanec NR SR (2011-09-13):
Pán podpredseda vlády, pán minister, pozrite si, nechajte si dneska už vytiahnuť vaše stanoviská na tretí projekt PPP na Višňové. Nechajte si ich vytiahnuť, aby sa vám osviežila pamäť, čo ste tvrdili deň predtým, ako bolo rokovanie Koaličnej rady s pánom Sulíkom, kde sa to zmenilo. Keby som bol tušil, že to takto bude, tak si ich vytiahnem sám. Po ďalšie. Veď samotné firmy stavebné sa sťažujú, že až 50 aj 70 firiem dneska si zoberie podklady a vie sa prihlásiť do súťaže, lebo tak klesli kvalitatívne parametre. Pýtam sa vás: Prečo je jedným jediným parametrom cena? Prečo to naozaj nerobíte dvojkolovo tak, aby sa tie technológie, ktoré sú lacné, tie, ktoré si vyžadujú za päť-šesť rokov údržbu, možno za desať rekonštrukciu, že tu, nechcem povedať, že tu budeme stavať diaľnice ako po druhej svetovej vojne, ale tie oceľové nosníky tak vyzerajú. Sám ste kritizovali tú čínsku cestu v Poľsku. V Poľsku to isté bolo. Vyhral Číňan, za polovičnú cenu, za tri mesiace, keď neplatil subdodávateľom, tak musel odtiaľ odísť s veľkou hanbou. Pozrite sa, aké sú v Poľsku ceny, ako to potom vyriešili. Takže my hovoríme len to, aby ste tie ceny naviazali na kvalitu, aby sa podnikateľský sektor nesťažoval, aby ste neznižovali certifikáty, kritériá, ktoré tu vždy boli a ktoré nám vždy predpisovala Európska únia alebo Európska investičná banka, to nebol výmysel nikoho, ale teraz ten úpadok kvality je zjavný.
Pčolinský, Peter, podpredseda NR SR (2023-03-16):
Páni poslanci, mali by sme pokračovať ďalej. Mali by sme pokračovať s tlačou 1491, tzv. školský zákon. Pokračujeme, hej? Pán navrhovateľ je tu, pán spravodajca Radovan Marcinčin je tu. Čiže budeme pokračovať prvým čítaním návrhu skupiny poslancov na vydanie zákona, ktorým sa dopĺňa zákon č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov. Návrh zákona je uverejnený ako tlač 1491. (Ruch v sále. Zaznievanie gongu.) Návrh na jeho pridelenie na prerokovanie výborom je v rozhodnutí č. 1559. Dávam slovo poslancovi Karolovi Kučerovi, aby návrh zákona uviedol. [Rokovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , ako tlač 1491.]
Pfundtner, Edita, poslankyňa NR SR (2017-10-12):
Ďakujem veľmi pekne pani poslankyni Jurinovej za jej vystúpenie aj za to, že naozaj počas celej rozpravy, či už na výbore, alebo aj tu v pléne, pristupovala k tejto problematike veľmi vecne a naozaj s citom. Musím povedať, že pri tomto zákone je naozaj vzácna zhoda na politickom spektre, to znamená, že táto téma nebola ničím spolitizovaná. Ja preto veľmi pekne ďakujem všetkým poslancom a každému politikovi, ktorý sa snažil naozaj nájsť tú vzácnu zhodu a ocenil to, že po dlhých rokoch, konečne týmto návrhom dosiahneme to, že obete trestných činov už nebudú v slabšom procesnom postavení, resp. celkovo v slabšom postavení v trestných konaniach než samotní páchatelia trestných činov. Pokiaľ ide o pripomienku pani poslankyne Jurinovej k zmene, ktorá nastala na pôde ľudskoprávneho výboru, kde sme presadili zmenu, aby v trestných konaniach mohli obete zastupovať advokáti, si dovolím možno jednu takú drobnú poznámku, a to tým, že keď viete, ako funguje výučba napr. trestného práva na univerzitách, tak určite viete, že v tých prvých troch rokoch väčšinou sa trestné právo ani nevyučuje. To znamená, že treba na to naozaj vyššie vzdelanie, vyššia kvalifikácia, päťročné štúdium, takže snaha, naša snaha naozaj bola to, aby sme skvalitnili to právne zastupovanie obetí v ich zastupovaní v trestnom konaní. Takže ešte raz veľmi pekne ďakujem za jej vystúpenie. A to, čo aj z jej úst odznelo, že naozaj počas rokovania vzniklo len minimum sporných vecí... (Prerušenie vystúpenia časomerom.)
Mikloško, Jozef, poslanec NR SR (2013-09-06):
Ďakujem. Vážení kolegovia, vážená pani podpredsedníčka, no už som sa potešil a chcel som to oceniť, že dneska títo dvaja páni si tak dobre rozumejú a sa na seba usmievajú, no ku koncu trošička tento dojem sa mi pokazil. Ale sľubujem, že teda vo svojom prejave písmená J and T nespomeniem, aby som nikoho nepodráždil. Oceňujem tento zákon, ktorý sa mi zdá dobrý, naozaj vylepší situáciu, zníži korupciu a ľudia nedôstojne nebudú musieť čakať v radoch tam v tých malých miestnostiach. Oceňujem aj príspevok pána Hlinu, ktorý sa mi zdal až na tie vracania sa k tým autobusom a k tým písmenám byť bez emócií. Moja otázka teda skôr znie, či aj včera to nemohlo byť takto, že obidvaja zúčastnení, to je otázka, na ktorú nechcem odpoveď, mohli si pekne, vecne podiskutovať, nemuseli sme tu dve a pol hodiny čakať, ja na svoju interpeláciu ako na Godota, ktorej som sa nedočkal. Neviem, kedy sa jej dočkám, lebo bola aktuálna. No ale dúfam, že toho dvanásteho sa k tomu vrátime. Čiže nečakám, že mi niekto na moju poznámku, trošku „jízlivú“, odpovie.
Pellegrini, Peter, predseda NR SR (2014-12-11):
Ďakujem veľmi pekne. Nech sa páči. Pýtam sa pána spravodajcu, či chce zaujať záverečné slovo k rozprave. (Odmietavá reakcia spravodajcu.) Naozaj nie? Dobre. Tak ďakujem veľmi pekne, pán poslanec, a prerušujem rokovanie o tomto bode programu. Budeme pokračovať prvým čítaním o návrhu poslancov Národnej rady Slovenskej republiky Ľudovíta Kaníka a Viliama Novotného na vydanie zákona, ktorým sa mení a dopĺňa zákon č. 595/2003 Z. z. o dani z príjmov a zákon č. 571/2009 Z. z. o rodičovskom príspevku a o zmene a doplnení niektorých zákonov . Návrh zákona má parlamentnú tlač 1236. Návrh na jeho pridelenie na prerokovanie výborom je v rozhodnutí č. 1238. Dávam slovo pánovi poslancovi Ľudovítovi Kaníkovi, aby návrh zákona uviedol. Nech sa páči, pán poslanec.
Kollár, Boris, predseda NR SR (2022-06-16):
Teraz o slovo požiadal pán podpredseda parlamentu, pán poslanec Blanár.
M. Číž, podpredseda NR SR: (2006-10-17):
S faktickou poznámkou sa prihlásila pani poslankyňa Tóthová. Uzatváram zároveň možnosť prihlásiť sa s faktickou poznámkou. Nech sa páči, pani poslankyňa.
Švejna, Ivan, poslanec NR SR (2014-11-27):
Ďakujem. Vážené kolegyne, kolegovia, vážený predsedajúci, dovoľte mi vystúpiť zase alebo opätovne k tomuto zákonu. Tak ako sa hovorí, opakovanie je matkou múdrosti, tak dovoľte mi ešte raz niektoré veci zdôrazniť, ktoré považujeme za, ak nie neštandardné, tak minimálne vyvolávajúce veľa otáznikov na túto tému. Vážení kolegovia, toto je tak závažná vec, ktorá sa bude dotýkať nielen tých ľudí, ale samozrejme aj budúcej vlády, pretože tento takzvaný reformný zákon bude sa dotýkať nielen 600-tisíc ľudí, ale bude sa dotýkať v zásadnom spôsobe aj deficitu verejných financií. Ja som sa už vyjadroval, že nám veľmi vadí, akým spôsobom tento zákon bol predložený, to znamená, bol predložený v skrátenom legislatívnom konaní a, žiaľbohu, žiaľbohu, nebolo dosť času na vecnú odbornú diskusiu k tomuto zákonu. Žiaľbohu, sme sa nemohli vyjadriť spolu s nezávislými ekonómami, čo to vlastne bude znamenať, nemohli sme si overiť ani prepočty, to znamená, že čo to bude znamenať do budúcna. Ja rozumiem, rozumiem tomu, že vláda, súčasná vláda chce silou-mocou poukázať na to, že pomáha nízkopríjmovým skupinám a znižuje odvody, ale ako som sa veľakrát vyjadril k tomu, že nesprávnym spôsobom. Treba si uvedomiť, že tých 150 mil., čo v starej mene znamená 4,5 mld. korún, vlastne táto, v úvodzovkách, reforma zdravotných odvodov bude nás stáť nie len v tomto roku, ale aj v ďalších budúcich rokoch. Keď si to zoberieme, že čo to vlastne znamená, že 150 miliónov... (Hluk v sále. Rečník sa na chvíľu odmlčal. Prerušenie vystúpenia predsedajúcim.)
V. Mečiar, poslanec: (2005-03-18):
Pokiaľ ide o úzko rezortný princíp chápania, možno povedať, peniaze chýbajú na školstvo, peniaze chýbajú na šport, peniaze chýbajú na voľný čas detí, ale to neznamená, že v štáte nie sú, tie peniaze sa prelievajú inde. Tak napr. kým, tu tvrdíme, tých 800 mil. korún, ktoré by z týchto peňazí prišli, Slovensko nemá, tak má 2 mld. korún, aby zaplatilo sociálnu pomoc Kórejčanom, ktorí prídu do Žiliny, vrátane bezplatného vzdelávania v kórejskom jazyku. Tak ako teraz? Čo máme s tými Slovákmi robiť? Z ktorého štátu majú prísť, aby tu dostali tie isté podmienky, čo tam majú dostať? Ďalej, pán minister, chyba je aj v tom, že teda hovoríme o reforme, ale napr. neriešite všeobecnú dostupnosť k vzdelávaniu, neriešite organizáciu, riadenie vysokých škôl, neriešite financovanie a neriešite prepojenie vedy a faktickej činnosti pedagogickej. To všetko je kdesi bokom, ako by to reforma nebola. Toto je podstatný znak reformy. Vyriešme toto a sa dohodneme. Pokiaľ ide o návrh zákona, ktorý predkladáte, mám jednoduchý návrh, § 1 až § 94 vyhoďte, § 95 označte ako § 1 a ideme rokovať a doplňme 4 nové kapitoly a bude to zákon, o ktorom môžeme hovoriť. Ak toto nebude, nebude možné takto hovoriť. Je to reakcia na to, čo povedala pani poslankyňa Mušková. A prosím pána Miklušičáka, on má taký samonasierací mechanizmus, aby sa vypol.
Bugár, Béla, podpredseda NR SR (2019-10-25):
Na vystúpenie pána poslanca jediná faktická poznámka. Pán poslanec Osuský.
Gröhling, Branislav, minister školstva, vedy, výskumu a športu SR (2021-09-21):
Pán poslanec, ak ste reagovali na myšlienku, ktorá bola v rámci medzirezortného pripomienkového konania v rámci duálneho vzdelávania, čo sa týka zdravotníckych odborov, to momentálne v návrhu zákona nie je. Keďže ešte prebiehala diskusia aj s Asociáciou stredných zdravotníckych škôl, s pánom Sekulom, s ministerstvom zdravotníctva a podobne a neboli vychytané všetky náležitosti, tak sme to nedávali do tohto návrhu. Ak to bude požiadavka či už pléna, lebo, samozrejme, vy ako poslanci máte svoju legislatívnu právomoc, a následne to predebatujeme aj s jednotlivými lídrami vládnych strán a následne aj na školskom výbore, to požehnanie z našej strany určite bude. My keď sme boli v rámci Bratislavského samosprávneho kraja, tak sme iniciovali to, aby sa stredné zdravotnícke školy mohli zapájať do duálneho vzdelávania, takže ja vyslovujem, že ak áno, ak tá dohoda naprieč plénom bude, tak my určite tomu dáme zelenú. Ďakujem.
M. Damborská, poslankyňa: (2008-04-02):
Včera som sa pýtala aj vášho pána kolegu, pána Szigetiho, aby mi odpovedal, ako sa vaše deti a vaši študenti na Slovensku uplatnia, keď teda nebudú ovládať ten spisovný slovenský úradný jazyk. Teraz aj kolegovia sa vás na to pýtajú a apelujeme na to. Predsa veď vy žijete v Slovenskej republike a myslím si, že nepôjdete za Dunaj, to nikto nechce, vy ste naši občania, takže odpoveď som na to včera nedostala. Tak ja vás poprosím, odpovedzte mi na to. Svoju materinskú reč – maďarský jazyk vaše deti ovládajú, ale neovládajú úradný spisovný slovenský jazyk. Preto sa treba zamerať na zdokonaľovanie slovenčiny. Alebo si myslíte, že sa vám podarí vytvoriť autonómiu južného Slovenska? Nato zabudnite, lebo inak neviem skutočne, kde vy vlastne smerujete.
Raši, Richard, poslanec NR SR (2016-02-11):
Ďakujem pekne, vážená pani predsedajúca. Pokiaľ sa nič v rokovacom poriadku nezmenilo, tak faktickou poznámkou sa reaguje na vystúpenie rečníka v rozprave, čo bolo v tomto prípade pánom poslancom Hlinom zneužité. A chcem povedať, že pán poslanec Hlina zneužíva aj to, že ja naňho jednoducho nemôžem reagovať nielen preto, že by som porušil rokovací poriadok a mám sa vyjadrovať k vystúpeniu v rozprave, ale aj preto, že ako lekár by som jemu ako pacientovi o ňom vyzradil lekárske tajomstvo. Ďakujem pekne.
Baránik, Alojz, poslanec NR SR (2022-05-10):
Nieto mieru bez slobody. Aj v Ruskej federácii je mier a my taký mier a verím, že ani Ukrajina nechce taký mier na Ukrajine, ako je v Ruskej federácii. Každý zlodej, keď vám niečo ukradne, tak vám hneď na to povie, ja chcem mier, nič si nevyčítajme, všetko je v poriadku, zabudneme na všetko, čo bolo. Takýto mier chcete? Nie. Žiadne také, pán Blanár. Tu došlo k obrovskej, hnusnej agresii a my teraz nebudeme volať po mieri, ale budeme volať po porazení Putina. Presne tak, ako sme volali alebo naši predkovia volali po porazení Hitlera, tak my teraz voláme po porazení Putina. A všetci tí, ktorí volali po mieri s Putinom, vieme, ako dopadli. Obávam sa a som si takmer istý, že vy máte na mysli takýto mier. Taký mier, ktorý chceli aj tí, ktorí sa chceli dohodnúť na mieri s Hitlerom. A teraz vy sa chcete dohodnúť na mieri s Putinom. Žiadne také.
Danko, Andrej, predseda NR SR (2017-04-07):
Poprosím, reagujme na pána Blahu.
Glváč, Martin, podpredseda NR SR (2018-09-17):
Pán poslanec Mizík.
B. Bugár, podpredseda NR SR: (2001-11-06):
Teraz dávam slovo spoločnému spravodajcovi z výboru pre sociálne veci a bývanie pánovi poslancovi Štefanovi Rusnákovi a prosím ho, aby  informoval Národnú radu o výsledku rokovania výborov o týchto dvoch návrhoch zákonov. Pán poslanec, máte slovo.
Kollár, Boris, predseda NR SR (2021-05-06):
Prosím, prezentujme sa a hlasujeme. (Hlasovanie.) Prítomných 117 poslancov, za 34, proti 10, zdržalo sa 71, 2 nehlasovali. Konštatujem, že Národná rada sa uzniesla, že nebude pokračovať v rokovaní o návrhu zákona. Pokračujeme hlasovaním o bode 48 programu. Je to prvé čítanie o návrhu poslancov Kotlebu, Beluského, Kotlebu a Šimka na vydanie zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy (tlač 494). Spravodajcom je člen výboru pre financie a rozpočet poslanec Ján Blcháč, prosím ho, aby hlasovanie uviedol. (Hlasovanie o návrhu poslancov Národnej rady Slovenskej republiky Mariana Kotlebu, Martina Beluského, Mareka Kotlebu a Jozefa Šimka na vydanie zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy v znení neskorších predpisov , tlač 494.)
Fico, Robert, predseda vlády SR (2012-09-27):
Ďakujem pekne. Vážená pani podpredsedníčka, vážená Národná rada, dovoľte mi, aby som podľa príslušných ustanovení rokovacieho poriadku Národnej rady ospravedlnil z dnešnej hodiny otázok neprítomných členov vlády z dôvodu ich pracovných ciest a oznámil ministrov poverených ich zastupovaním. Neprítomný je podpredseda vlády a minister financií Peter Kažimír, zastupuje ho minister dopravy, výstavby a regionálneho rozvoja Ján Počiatek. Neprítomný je minister životného prostredia Peter Žiga, zastupuje ho minister dopravy, výstavby a regionálneho rozvoja Ján Počiatek. Minister školstva, vedy, výskumu a športu, zastupuje ho minister kultúry Marek Maďarič. Žiadne otázky neboli postavené podpredsedovi vlády a ministrovi zahraničných vecí Miroslavovi Lajčákovi, ministrovi vnútra a podpredsedovi vlády Robertovi Kaliňákovi, ministrovi spravodlivosti Tomášovi Borecovi, ďalej, ministrovi práce, sociálnych vecí a rodiny Jánovi Richterovi, ministrovi pôdohospodárstva a rozvoja vidieka Ľubomírovi Jahnátkovi, rovnako ani Martinovi Glváčovi, ministrovi obrany. Som pripravený, pani podpredsedníčka, odpovedať na postavené otázky.
Martinák, Ľuboš, poslanec NR SR (2010-10-21):
Už som to dal technicky do poriadku. Ďakujem za slovo. Samozrejme, že potrebujem sa vyjadriť k tomu, čo povedal pán minister dopravy. Vážený pán minister dopravy, budem úprimný. Počítal som s vašou vyhýbavou odpoveďou. Ja som sa nepýtal, odkiaľ, kde, kadiaľ vedú trasy. Jednoducho, nie som z tých, ktorý sa dal zavádzať. Jedno mi ale z toho vychádza, že vaše predvolebné sľuby ohľadom klientelizmu, rodinkárstva, zostali skutočne len planými sľubmi, a to ma presviedča naďalej, že týmito rôznymi klamstvami ste sa snažili získať svojich voličov. V krátkosti povedané, naďalej vodu kážete, ale víno pijete. Neuspokojila ma zďaleka vaša odpoveď. Ďakujem.
Kosová, Ingrid, poslankyňa NR SR (2023-12-14):
Ďakujem, pán predsedajúci. A ďakujem aj tebe, Naty, že si hovorila o tak dôležitej téme, ako je podpora pohybu a športu. Obávam sa, že ja ako učiteľka vnímam, že za posledné desaťročia sa naozaj táto situácia pri vývoji detí rapídne zhoršila, a my musíme investovať ako štát aj ako učitelia omnoho väčšie úsilie do toho, aby sme zlepšili vzťah k pohybu u mladej generácii a k zdravému životnému štýlu. Sme svedkami toho, že deti, ktoré nám prichádzajú do materských škôl, nám v troch rokoch takmer vôbec neprejdú pešo nejaký dlhší úsek, nemajú vôbec rozvinutú hrubú motoriku a každý neuropsychológ vám povie, že to má veľký vplyv a potom na neschopnosť rozvinutia slabej motoriky, na veľký tlak pri písaní, neschopnosť rozhýbať zápästie, a teda nepripravenosť a do školy a veľké problémy s písaním. To sa určite potom podpisuje aj na tej nízkej úrovni čitateľskej gramotnosti a iných funkčných gramotností, čo sa objavilo aj v PISA 2022. Je to veľký a dlhodobý problém, ale obávam sa, že takéto opatrenia, ako je napríklad zvyšovanie počtu hodín telesnej výchovy bez toho, aby sme mali dostatočne kvalitnú telesnú výchovu alebo telocvične, kde by sme to robili, alebo že odčleníme šport z rezortu ministerstva školstva, keď my, naopak, veľmi nutne potrebujeme podporovať telesnú výchovu a vzťah k nej v základných školách, je krokom späť. A preto súhlasím s tým, že tu ide len o politickú objednávku, kde je potrebné urobiť miestečko pre rôznych oligarchov alebo pani Tabák zrejme, ktorá je odborníčka na šp... (Prerušenie vystúpenia časomerom.)
Šeliga, Juraj, podpredseda NR SR (2020-04-07):
Ďakujem pekne, pán predseda. Do rozpravy som dostal jednu písomnú prihlášku. Za poslanecký klub SMER – SD, pán Ladislav Kamenický, nech sa páči. (Reakcia z pléna.) Chcete vystúpiť ešte? (Reakcia z pléna.) Aha, tak, pardon, pán minister sa prihlásil do rozpravy a potom pán Kamenický za poslanecký klub SMER – SD. Ďakujem. Páči sa.
Pčolinský, Peter, podpredseda NR SR (2023-05-10):
Otváram rozpravu. Nemám žiadnu písomnú prihlášku. Chce sa niekto prihlásiť ústne? Nie. Uzatváram možnosť. Vyhlasujem rozpravu za skončenú. Pán spravo.... pán navrhovateľ nechce zaujať záverečné slovo ani pán spravodajca. Hlasovanie 11.00 h. Nasleduje prvé čítanie o vládnom návrhu o štátnych hmotných rezervách. Vládny návrh zákona má tlač 1553, návrh na jeho pridelenie na prerokovanie výborom je v rozhodnutí č. 1624. Poprosím pána podpredsedu Holého, aby návrh uviedol. (Reakcia navrhovateľa.) O štátnych hmotných rezervách, tlač 1553. (Rokovanie o vládnom návrhu zákona o štátnych hmotných rezervách , tlač 1553.)
Bugár, Béla, podpredseda NR SR (2018-01-30):
Pán spravodajca, chcete sa vyjadriť? Nie. Ďakujem pekne. Prerušujem rokovanie o tomto programe. A teraz budeme pokračovať prvým čítaním o vládnom návrhu zákona, ktorým sa mení a dopĺňa zákon č. 404/2011 Z. z. o pobyte cudzincov (tlač 816). Pán podpredseda vlády, minister vnútra, nech sa páči, máte slovo. (Rokovanie o vládnom návrhu zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 816.)
Jurinová, Erika, podpredsedníčka NR SR (2013-12-13):
Ďakujem, pán poslanec. Poprosím ďalšieho prihláseného do rozpravy pána poslanca Miroslava Kadúca. Stráca poradie. Nech sa páči, pán poslanec Mikloško.
Senko, Ján, poslanec NR SR (2011-05-24):
Bolo to emotívne vystúpenie so snahou pôsobiť zrejme aj na naše city, najmä v tých pasážach, v ktorých ste hovorili o komunikácii v jazyku menšín v bežnom živote. A to ste trošku išli bokom od zmyslu tohto návrhu zákona, ktorý rieši túto problematiku, pretože táto problematika nerieši komunikáciu v bežnom živote. To ako sa každý alebo niektorí ľudia dívajú na to, že niekto komunikuje v takom alebo v onakom jazyku v bežnom živote, je problém jednotlivcov tak ako na zmiešanom území alebo tak ako na území trebárs tu v Bratislave. To je vec, ešte raz, jednotlivca. Tu ide o niečo iné. Tu ide o to, že návrhom zákona sa istým spôsobom obmedzuje používanie štátneho jazyka vo verejnom styku, nič iné a nič menej. Nikto nie je proti prirodzenému a priateľskému spolunažívaniu národnostných menšín s väčšinovým obyvateľstvom a opačne, ale niektoré záležitosti, ktoré sú obsahom tohto zákona, vedú k istej nedôvere, či si to chcete uvedomiť alebo nechcete uvedomiť, a vyplývajú z každodennej praxe, ktorá je na národnostne zmiešanom území, kde sa môže stať, že väčšinový národ na základe uplatňovania si práv menšinového národa môže byť diskriminovaný. O nič iného tu nejde, iba o vzájomné pochopenie sa.
Heger, Eduard, podpredseda vlády a minister financií SR, poverený vedením Ministerstva zdravotníctva SR (2021-03-18):
Ďakujem pekne. Ja len doplním, tam to je najkľúčovejšia pasáž, lebo toto sú také, by som povedal, že podporné mechanizmy, ktoré musí urobiť štát, ale kľúčové je, aby sme naozaj pomohli ľuďom v tých regiónoch pripravovať práve tie projekty, pretože na tom Slovensko dlhé roky krvácalo a keď toto sa nám podarí kvalitne rozbehnúť, tak verím tomu, že sa dostaneme práve do toho stavu, ktorý ste aj vy spomenuli. Ďakujem veľmi pekne.
Richter, Ján, minister práce, sociálnych vecí a rodiny SR (2017-05-19):
Pán podpredseda, na tom balkóne to vyzerá ako medzigeneračná solidarita. Ja som tomu rád, v konečnej miere aj to je o rodinách a, chvalabohu, hlavne o slovenských rodinách. Lebo Európa a svet z tohto, medzigeneračnej solidarity, trošku uteká. Odpoveď na vašu otázku. Pani poslankyňa, sociálna a rodinná politika sú tak úzko prepojené, že sa nedá hovoriť, že tu končí sociálna a tu začína rodinná. To je celkom prirodzené a logické a pochopiteľné. A ja sa s tým vôbec netajím, že často hovorím, že najlepšia sociálna politika je dať ľuďom prácu, ktorí o ňu majú záujem, lebo rieši veľmi veľa problémov v tej sociálnej oblasti. Čo sa týka rodinnej politiky a zosúlaďovanie, viete, skúsili sme ten pilotný projekt. Prekvapilo ma, že aj napriek tomu, že sme dávali istý podnet a možnosť nebaviť sa o minimálnej mzde, ale o priemernej mzde zamestnávateľom, ktorí príjmu matky a tak ďalej, nemalo to až taký efekt. Ale možno efekt bol v tom, že sa vytvorilo 43 tzv. detských kútikov v jednotlivých firmách a podnikoch, čo je veľmi dobré, lebo aj to trošku vylepšilo tú situáciu, okolo ktorej sme hovorili. A ďaleko viacej sa dala do popredia flexibilita z hľadiska práce, práca z domu a samozrejmá vec, že práca z domu nikdy nebude možná pre ženu matku, ktorá robí niekde za pásom. Ale sú profesie, odbornosti, kde tá možnosť tu je. A v tomto trende v tejto oblasti chceme jednoducho aj postupovať. Ja si v plne miere uvedomujem, že deti od troch do tých šiestich rokov sú trošku možno väčší problém z hľadiska nedostatku kapacít škôlok. Ale treba oceniť a zvýrazniť aj to, že každý rok vláda podporuje, dáva prostriedky na zvyšovanie kapacít škôlok. No a je tu aj počin ministerstva práce, sociálnych vecí a rodiny, ak náklady na obecnú škôlku sú 80-90 eur pre rodiča, zohľadnili sme to a 280 eur by malo zohľadňovať náklady na súkromnú škôlku. Áno, pripúšťam, možno mimo Bratislavy, lebo tu ten život aj náklady sú trošku iné. To znamená, aj toto je potrebné zohľadňovať, že ak je problém, je tu snaha aj toho ministerstva prijať operatívne riešenie. No a čo sa týka tých eurofondov, to nie je len výmysel ministerstva, na čo eurofondy použijeme. To je istá dohoda a súlad aj s Bruselom a tie jednotlivé operačné osi si my nevymýšľame. Ja by som veľakrát uprednostnil tie prostriedky možno na niektoré iné oblasti a za iných podmienok. Ale ten, kto dáva, do istej miery aj diktuje, za akých okolností sa dajú tie prostriedky využiť. A o tom je aj dohoda, ktorá je na príslušné programové obdobia. Ale ja som presvedčený, že pokiaľ teraz rozumne využijeme tie prostriedky aj na oblasť dajme tomu rodinnej politiky, bude môcť to jednoducho pokračovať a zakladať na tých pozitívach aj v tom ďalšom období. A ja si myslím, že z tých eurofondov, pokiaľ idú prostriedky na rodinnú politiku, sú dobre investované. Ďakujem.
Laššáková, Jana, podpredsedníčka NR SR (2013-12-03):
Na vystúpenie pána poslanca s faktickou poznámkou pán poslanec Hraško. Končím možnosť prihlásiť s faktickými poznámkami. Nech sa páči, pán poslanec.
Ivan, Miroslav, poslanec NR SR (2017-02-07):
Dobrý deň, ďakujem za slovo. V rozprave k tomuto návrhu zákona vystúpili dvaja poslanci, poslanec Galek a poslankyňa Zemanová. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pellegrini, Peter, predseda NR SR (2015-05-21):
Pani poslankyňa Nachtmannová.
Blanár, Juraj, podpredseda NR SR (2021-09-29):
Pán generálny prokurátor, chcem sa spýtať, či ešte chcete dlhšie hovoriť, lebo už...
Hrnčiar, Andrej, podpredseda NR SR (2016-06-16):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Do rozpravy s prihlásil pán poslanec Osuský, pani poslankyňa Jurinová a pán poslanec Hrnko. Nech sa páči, pán poslanec Osuský.
P. Paška, predseda NR SR: (2008-02-07):
Prvá je od pani poslankyne Márie Sabolovej a je na pána ministra zdravotníctva Ivana Valentoviča: „Sú v rezorte vyčlenené finančné prostriedky na kapitálové výdavky pre dovybavenie oddelenia pacientov s cystickou fibrózou?“ I. Valentovič, minister zdravotníctva SR: Ďakujem. Vážená pani podpredsedníčka, vážená pani poslankyňa, v roku 2007 v rámci prioritných požiadaviek Fakultnej nemocnice s poliklinikou Bratislava pre cystickú fibrózu má Ministerstvo zdravotníctva Slovenskej republiky požiadavku na nákup dvoch prístrojov v celkovej výške 3,4 mil. Sk, ktoré neboli doteraz realizované z dôvodu, že nie sú vyškolení špecialisti na realizáciu odborných vyšetrení pre detskú cystickú fibrózu. Po vyškolení špecialistov, to školenie sa má uskutočniť v priebehu tohto roka, a na základe rozhodnutia vedenia Fakultnej nemocnice s poliklinikou Bratislava bude nákup týchto dvoch prístrojov zaradený medzi priority. Iné požiadavky na dovybavenie oddelení pre cystickú fibrózu zo strany zdravotníckych zariadení neboli ministerstvu zdravotníctva doručené. V januári bola zaslaná na Ministerstvo zdravotníctva Slovenskej republiky žiadosť Slovenskej asociácie cystickej fibrózy Košice na zriadenie dvoch izieb so sociálnym zariadením pre deti s cystickou fibrózou v rámci Detskej fakultnej nemocnice Košice. Túto požiadavku bude nevyhnutné riešiť v nadväznosti na definovanie priorít zo strany detskej fakultnej nemocnice. Ďakujem, skončil som.
Mihál, Jozef, poslanec NR SR (2016-05-25):
Áno, je to presne tak. Tá byrokracia znamená nejakú energiu, nejaký čas a čas sú peniaze. To znamená, tá služba tým pádom bude drahšia, ale vidím to aj v tej rovine, že tá cezhraničná spolupráca ako taká v rámci tohto pojmu sa skrátka skomplikuje. A ak bola Európska únia vytvorená preto, aby napríklad obchod medzi jednotlivými členskými krajinami bol čo najjednoduchší, tak my robíme niečo, čím ideme proti základnému princípu existencie Európskej únie. A je mi, samozrejme, veľmi ľúto, že v pozadí je teda tá európska smernica, lebo tá skrátka nemala byť takto prijatá. A to, mimochodom, tiež vyčítam ministrovi práce Richterovi, pretože táto smernica má rok vzniku 2014, to znamená, to je z čias, kedy on chodil na rady ministrov, a on sa vtedy neozval. Ja o tom aspoň neviem. Nielenže sa neozval a nebojoval proti takejto smernici, ale dokonca nechal ju našimi úradníkmi šupnúť do nášho zákona, do našej legislatívy absolútne neprimeraným spôsobom. To je tam to, čo by tam vôbec nemuselo byť. Je to veľká škoda, mne je to veľmi ľúto, a preto je tu náš návrh zmeniť to.
Stredák, Anton, poslanec NR SR (2023-05-09):
Ďakujem pekne za slovo. Vážený pán predsedajúci, vážený pán minister, kolegyňa, kolegovia, na začiatok začnem pozitívne, pán minister, takže tento návrh zákona asi budem v prvom čítaní navrhovať podporiť. Bude to však len preto, lebo som si vedomý, že bez prijatia takéhoto zákona by bolo ohrozené financovanie činnosti vo verejnom záujme v rezorte pôdohospodárstva, ako aj podpora verejnoprospešných činností v poľnohospodárstve, v potravinárstve, v poľovníctve a v rybnom hospodárstve. Zároveň sa však pýtam, prečo ministerstvo pôdohospodárstva predkladá takýto návrh až teraz, prečo doteraz poskytovalo takéto dotácie na základe výnosov ako právnych predpisov najvyššej právnej sily, keď v zmysle záväzku, ktorý ministerstvo dalo pri prijímaní zákona č. 280/2017 Z. z. o poskytovaní podpory a dotácií v pôdohospodárstve a rozvoji vidieka účinnom od 1. 1. 2018, mali byť tieto výnosy do konca roka 2020 nahradené novými predpismi. Ak by sa tak stalo, nemuseli by sme dnes v časovej tiesni narýchlo prijímať takýto závažný zákon. Taktiež sa pýtam, ako to bude s dotovaním verejných služieb v oblasti zachovania genofondu niektorých plemien koní. V predloženom návrhu je to upravené tak, a ja to plne podporujem, že dotáciu na túto činnosť vo verejnom záujme bude môcť dostať štátny podnik v zakladateľskej pôsobnosti ministerstva pôdohospodárstva a rozvoja vidieka. V odbornej verejnosti sa šepká, že Národný žrebčín Topoľčianky ako štátny podnik sa zruší a pretransformuje sa na príspevkovú organizáciu, čo je vo svetle toho návrhu... by nemalo asi žiadnu logiku. Taktiež mi nie je jasné, či sa na základe predloženého návrhu bude môcť dotovať chov norika muránskeho. Mne vychádza, že asi nie, dúfam, že mi k tomu vysvetlíte, keď ste spomínali vo vašom príhovore, že by sa mal dotovať, a preto ak návrh prejde do druhého čítania, budem dôsledne žiadať odpovedať na tieto moje otázky. Ďakujem pekne za pozornosť.